**Usposabljanje za mladinske delavce/ke**

**v Mestni občini Novo mesto 2018**

**Od 15. februarja 2018 do junija 2018**, **Novi trg 9, Novo mesto**

**Organizator: Društvo za razvijanje prostovoljnega dela Novo mesto**

### Mestna občina Novo mesto sledi strategiji za mladino 2020, zato v sodelovanju z Društvom za razvijanje prostovoljnega dela Novo mesto pripravlja usposabljanje za mladinske delavce.

Namen usposabljanja je zagotoviti bolj kakovostne programe za mlade v MONM ter usposobljene mladinske delavce, ki imajo vsa potrebna znanja in veščine za delo z mladimi. Usposobili bomo 15 mladinskih delavcev oziroma oseb, ki bodo v svojih organizacijah delale z mladimi.

**Progam usposabljanja zajema teoretični in praktični del.** Predvidenih je 16 predavanj oz. delavnic, enkrat tedensko, popoldne, ob 17. uri. Dan izobraževanja bomo določili skupaj, predvidoma vsak četrtek popoldne. Praktični del se izvede v Mladinskem centru DRPD in sicer z opravljenima dvema delavnicama ter aktivno participacijo na dveh dogodkih, treningih, izmenjavah ipd.

**Teme izobraževanj**: kaj je mladinsko delo, kako delati s skupino in reševati konflikte v njej, kako načrtovati mladinske programe, kako vrednotiti ter razširjati rezultate, katere so metode dela z mladimi, kako komunicirati z njimi, ter kako delati v medkulturnem okolju in s prostovoljci, ter kako pripraviti prijavo na razpis, strukturiran dialog in aktivno državljanstvo ipd.

**Obvezne prijave na izobraževanje sprejemamo do petka, 9. 2. 2018. Izpolnite elektronski obrazec na povezavi:**

<https://docs.google.com/forms/d/e/1FAIpQLScYxMGyEmy2xePSYmDoS7zHQWMpFdT5JxJS29Vq6kA8F-LgAw/viewform?c=0&w=1>

Prijavijo se lahko vsi, ki delajo ali želijo delati z mladimi v Mestni občini Novo mesto. Če bo prijavljenih več kot 15 oseb, bo 1. kriterij izbire kandidatov vezan na njihovo dosedanje delo in izkušnje ter na 2. kriterij  - prednost bodo imeli kandidati/ke, ki delo z mladimi opravljajo organizirano v okviru nevladne organizacije ali javnega zavoda. Izobraževanje je za udeležence brezplačno.

Udeleženci bodo pridobili številna nova znanja in kompetence na področju mladinskega dela, hkrati pa opravili tudi praktični del s samostojno pripravo in izvedbo delavnic neposredno za mlade.

Za konec še vtis ene izmed udeleženk usposabljanja v letu 2017:

Mirjam: »Na usposabljanju sem pridobila veliko novega znanja, veščin in kompetenc. Tako sem se naučila kako deluje skupina in kako je potrebno ravnati s skupino v posameznih fazah razvoja skupine. Izvedela sem tudi kako poteka prijava na javni razpis, kaj vse lahko prijavimo in delamo na programu Erasmus+. Naučila sem se tudi metod dela s skupino, kako komunicirati s skupino in reševati morebitne konflikte v skupini. Usposabljanje me je opremilo z ogromno novega znanja tako za pripravo projektov za mladino kot tudi za delo s samo skupino. Usposabljanje ti ne prinese le novo znanje in opremi s kompetencami za nadaljnje delo z mladimi temveč tudi obogati krog novih ljudi s katerimi sodeluješ.«

**Več informacij**: Maja Žunič Fabjančič, 07/39 39 311, 041/925 405, [drpdnm@gmail.com](mailto:drpdnm@gmail.com).

Izobraževanje poteka v sodelovanju s Socialno akademijo in ob podpori Urada za mladino in Mestne občine Novo mesto.